41Adamo a robala le mosadi wa gagwe, mme mosadi a ima. A belega morwa mme a re: “Ka thušo ya Morena ke hweditše morwa.” Ka fao a mo rea leina la Kaine.4:1 “Kaine” Leina le le kwagala bjalo ka Seheberu ge se re “hweditše”. 2Ka morago a belega morwa yo mongwe, e lego Abele. Yena e ile ya ba modiši, Kaine ya ba molemi. 3Ka morago ga lebaka Kaine a išetša Morena kabelo ya go tšwa ka tšhemong ya gagwe. 4
Abele yena a hlaba maitšibolo a mangwe a dihuswane tša gagwe, mme a dira sehlabelo ka ditho tše dingwe tša makhura. Morena a kgahlwa ke Abele le sehlabelo sa gagwe, 5eupša a se kgahlwe ke Kaine le kabelo ya gagwe. Kaine a befelwa kudu, mme a senya sefahlego. 6Ke moo Morena a itšego go Kaine: “Ke ka lebaka lang o befetšwe? Ke ka lebaka lang o sentše sefahlego? 7Ge o ka dira se se lokilego a o ka se thabe? Fela ge o ka dira se se sego sa loka, sebe se go laletše kgauswi se nyaka go go buša, eupša wena o swanetše go se fenya.”
8
Luk. 11:51
1 Joh. 3:12
Kaine a re go Abele, ngwanabo: “A re sepelele mašemong.”4:8 Diphetolelo tše dingwe tša kgale di re “A re sepelele mašemong” Seheberu ga se na mantšu a. Ge ba le kua mašemong, Kaine a tsogela ngwanabo a mmolaya.
9Morena a botšiša Kaine a re: “A Abele, ngwaneno, o kae?”
Kaine a mo fetola a re: “Ga ke tsebe. A ke nna mohlokomedi wa ngwanešo?”
10
Ke moo Morena a itšego: “O dirile eng? Madi a ngwaneno a ntelela a etšwa mobung. 11Ka gona o rogakilwe, gomme o ka se hlwe o lema mobu wo o nwelego madi a ngwaneno ge o mmolaya. 12Ge o ka lema, mobu o ka se ke wa go hlagišetša selo; wena o tla ba motšhabi le moraladi mo lefaseng.”
13Ke moo Kaine a itšego go Morena: “Kotlo yeo ke ye boima kudu go nna go ka e šikara. 14O nthaka mo nageng ye lehono mme ke tla ba kgole le wena. Ke tla ba motšhabi le moraladi mo lefaseng, mme mang le mang yo a nkhwetšago o tla mpolaya.”
15Fela Morena a mo fetola a re: “Aowa!4:15 Diphetolelo tše dingwe tša kgale di re “Aowa” Seheberu se re “Ka fao”. Ge motho a ka go bolaya, go tla hwa batho ba ba šupago ba meloko yabo go go lefeletša.” Ka gona Morena a swaya Kaine leswao la go tsebiša yo mongwe le yo mongwe yo a gahlanago naye gore a se ke a mmolaya. 16Gomme Kaine a tloga pele ga Morena, a yo phela nageng ye e bitšwago “Thalalong”, ka bohlabela bja Edene.
17Kaine le mosadi wa gagwe ba ba le morwa, mme ba mo rea leina la Enoko. Kaine a aga motse mme a o reela morwa wa gagwe. 18Enoko a ba le morwa mme a mo rea leina la Irade, yo e bilego tatagoMehuyaele; yena ya ba tatagoMethushaele, tatagoLamege. 19Lamege a nyala basadi ba babedi, e lego Ada le Tsila. 20Ada a tswala Jabale, yo e bilego rakgolokhukhu wa bao ba ruago diruiwa mme ba dulago ka mešašeng. 21Ngwanabo e bile Jubale, rakgolokhukhu wa diopedi tša go letša sekgapa le nakana. 22Tsila a tswala Tubale-Kaine, morulatshipi4:22 “morulatshipi” Phetolelo ye nngwe ya kgale e re “rakgolokhukhu wa barulatshipi bohle”. yoo a bego a dira dilo ka moka tša mphiri le tša tshipi. Kgaetšedi ya Tubale-Kaine e be e le Naama.
23Lamege a re go basadi ba gagwe:
“Ada le Tsila, ntheetšeng:
Ke bolaile lesogana le lengwe
ka gobane le nkgobaditše.
24Ge go ehwa batho ba ba šupago
ge go bolailwe Kaine,
go tla hwa ba masome a a šupago le metšo ye e šupago
ge yo mongwe a ka mpolaya.”
25Adamo le mosadi wa gagwe ba ba le morwa yo mongwe. Efa a re: “Modimo o mphile morwa yo mongwe legatong la Abele yo Kaine a mmolailego.” Ka gona a mo rea leina la Sete.4:25 “Sete” Leina le le kwagala bjalo ka Seheberu ge se re “o file”. 26Sete a ba le morwa yo a ilego a mo rea leina la Enose. Ke ka yona nako yeo moo batho ba thomilego go šomiša leina le lekgethwa la Morena tirelong.
nso_Latn nso_Latn unk fuv_Latn ssw_Latn nso_Latn nso_Latn nso_Latn unk nso_Latn nso_Latn nso_Latn nso_Latn nso_Latn ewe_Latn nso_Latn nso_Latn nso_Latn nso_Latn nso_Latn nso_Latn nso_Latn